Nelspruit-plaasaanval ná beurtkrag | Maroela Media
Gerhard Kunneke (69) en sy vrou, Lynette (67), is Donderdagaand op hul plaas naby Nelspruit aangeval, kort nadat hulle beurtkrag gehad het.
Volgens Hi-Tech Security, 'n veiligheidsmaatskappy in Nelspruit, is Gerhard oorval nadat hy buite toe gestap het om sy kragopwekker af te skakel nadat hulle beurtkrag gehad het.
Maroela Media het vroeër berig Gerhard is deur tussen drie en vyf verdagtes oorval en vermoedelik met 'n graaf aangerand. Volgens Hi-Tech is Lynette in die gesig geslaan en gedwing om die kluis oop te sluit.
Kol. Leonard Hlati, woordvoerder van die polisie, het gesê die rowers het met vier vuurwapens, twee televisies en selfone, met 'n gesamentlike waarde van R50 000, gevlug. Veiligheidsbeamptes van Hi-Tech was binne minute op die toneel en het die Kunneke-egpaar na 'n nabygeleë hospitaal geneem.
Hi-Tech het intussen 'n foto van Gerhard in die hospitaal op Facebook gelaai. "Ons is baie jammer dat die familie hierdeur moes gaan en het besluit om die foto vir die publiek te wys sodat almal die brutaliteit kan sien waaraan slagoffers tydens plaasaanvalle onderwerp word."
Hlati het 'n beroep gedoen op enigiemand met meer inligting om met lt.kol. Erold Ströh by 079 497 6817 in verbinding te tree.
Dit was 'n kwessie van tyd dat aanvallers opportunisties raak gedurende beurtkrag. Ek hoop n saak word teen Eskom gemaak omdat die weerlose mense blootgestel word agv hulle swak beplanning en diens.
Wéér 'n "inside job" want hulle het presies geweet van sy doen en late. Begin dus sommer naby soek vir die eerste een wat nie opdaag by sy werk.
Sterkte Gerhard, Lynette en jul familie.
Danksy eksdom, sterkte aan die familie
Die aanval kon vermy gewees het. Ons bly in een van die geweldadigste lande ter wêreld. Moenie uitgaan sonder wapens nie; kry honde wat jou kan beskerm; belê in goeie beligting en spandeer die paar rand om die opwekker met afstandbeheer af te skakel. Begin dink mense, niemand is verantwoordelik vir jou veiligheid behalse jyself nie. As jy die slagoffers sou vra of hy/sy alles gedoen het vir selfbeskerming, sal hulle erken het: Nee.